o
Tervetuloa ohjelman pariin. Vieraanani on Daniel Shayesteh.
Tervetuloa! - Kiitos.
Olet syntynyt Iranissa.
Sinulla oli mielenkiintoinen lapsuus.
Kerro siitä.
Synnyin muslimiperheeseen.
Isälläni oli kaksi vaimoa ja kaksitoista lasta. Asuimme yhdessä.
Vanhempani eivät olleet kovin uskonnollisia.
Olipa muslimiperhe maltillinen tai radikaali, -
lapsille halutaan antaa hyvä uskonnollinen kasvatus.
Koska pärjäsin hyvin koulussa, -
vanhempani tahtoivat minulle uskonnollista uraa.
Minut lähetettiin kursseille, joilla opetettiin islamia.
Opiskelin rituaaleja ja opettelin ulkoa Koraania.
9-vuotiaana pystyin lausumaan Koraania ulkomuistista -
ja suorittamaan rituaaleja. Minut kutsuttiin uskonnollisiin juhliin -
suorittamaan islamilaisia rituaaleja.
Koska olin muita perheenjäseniä enemmän -
mukana uskonnollisissa asioissa, -
tiesin uskonnosta enemmän kuin muut.
Opin Koraanista, opettajilta ja moskeijan esimiehiltä, -
että muut kuin muslimit ovat saastaisia ihmisiä -
ja että kristityt ja etenkin juutalaiset ovat vihollisia.
Heitä oli pidettävä saastaisina, eläimiäkin alhaisempina.
He sanovat, että Jumalalla on lapsi ja että he ovat Jumalan lapsia.
He väittävät Jeesusta Jumalan Pojaksi.
Heidät on tapettava. He menevät helvettiin.
He saastuttavat maailman.
Ratkaisu on se, että islam valloittaa koko maailman.
Muslimien pitää tehdä parhaansa tässä asiassa.
Heidän on annettava aikansa, rahansa ja elämänsä sen eteen, -
että islamista tulisi ainoa uskonto -
ja että kristinusko ja juutalaisuus hävitetään.
Mitä ajattelit silloin sydämessäsi? Uskoitko siihen?
Uskoin sen. Olin nuori poika.
Silloin ei saa tilaisuutta ajatella.
Kun teini-ikä alkaa, -
sitä on täysin valmis aivopestäväksi.
Olin aivopesty poika, -
joka eli taikauskoisessa uskonnollisessa ilmapiirissä.
Uskoin siihen, koska en tiennyt muusta ajatusmallista.
En ollut lukenut muuta kirjaa. Ei ollut muuta mahdollisuutta.
En ollut ikinä kuullutkaan mistään muusta.
Kotona ja moskeijassa opetettiin vain, -
että islam on viimeinen, paras ja täydellinen uskonto.
Sinusta tuli äärimuslimi.
Olin äärimuslimi siinä mielessä, -
että islam on ainoa uskonto ja että sitä pitää edistää.
Ilmapiiri ei ollut valmis radikaalin islamin harjoittamiseen.
Se oli šaahin aikaa.
Silloin uskontoa ja politiikkaa pidettiin erossa toisistaan.
En ollut silloin myöskään tarpeeksi vanha.
Ei ollut johtajia, -
jotka olisivat voineet koota ääriaineksia -
taistelemaan islamin puolesta. Se tuli vasta, kun menin yliopistoon.
Mitä silloin tapahtui?
Yliopistossa minusta tuli äärimuslimi.
Syy oli taloudellinen, sosiaalinen ja poliittinen epäoikeudenmukaisuus.
Olin hyvä ja älykäs opiskelija.
En pystynyt jatkamaan opintoja, koska olin köyhä.
Vanhempani eivät pystyneet tukemaan minua taloudellisesti.
Valtio ei tukenut opiskelua.
Olin päivä päivältä köyhempi maan pääkaupungissa Teheranissa.
Rakastin opiskelua. Olisin halunnut saada opinnot valmiiksi.
En pystynyt jatkamaan.
Kaikki raha, mitä minulla oli ollut säästössä, oli huvennut.
En pystynyt vuokraamaan huonetta.
Jouduin nukkumaan sillan alla Teheranissa.
On luonnollista, että ihminen alkaa vihata silloin kaikkea, -
Jumalaa, kuningasta ja kaikkia. Se oli minulle tekosyy, -
ja aloin vihata vallassa olevaa kuningasta.
Menin mukaan yliopistossa muhivaan liikkeeseen.
Tunsin vetoa uskonnolliseen opiskelijaryhmään.
Aloin kutsua itseäni vallankumoukselliseksi.
Aloin seurata ajatollah Khomeinia.
Hänen johdollaan aiheutettiin kaaosta, -
poltettiin pankkeja ja busseja.
Se oli väkivaltainen elämäntapa. - Ilman muuta.
Teimme kaikkemme, jotta hallinto ja kuningas pelkäisivät meitä.
Tavoitteenamme oli vallankaappaus ja kuninkaan teloitus.
Johtajamme kannusti meitä kaikkeen sellaiseen.
Liikehdintä muistutti hyvin paljon vuoden 2011 arabikevättä.
Olimme opiskelijajoukko, -
jota suututti yhteiskunnallinen ja poliittinen epäoikeudenmukaisuus.
Ajatollah Khomeini tavoitteli jotakin aivan muuta.
Miten se selvisi sinulle?
Myöhemmin. Siihen aikaan kun me mellakoimme, -
hän ei ollut Iranissa. Hän oli Bagdadissa.
Sitten Saddam Hussein ajoi hänet Irakista, ja hän pakeni Ranskaan.
Saimme häneltä käskyjä Ranskasta.
Hän oli yksimielinen meidän kanssamme.
Hän sanoi, että olemme oikeassa, -
että meidän pitää taistella vapauden ja demokratian puolesta, -
ja että meillä on oikeus päästä osalliseksi Iranin vaurauteen.
Hän ei ikinä puhunut teokratiasta, uskonnollisesta hallinnosta.
Uskoit siis olevasi mukana rakentamassa oikeudenmukaisuutta -
ja taistelemassa vapauden puolesta.
Kyllä. Luotimme häneen, -
koska emme tunteneet islamin poliittista filosofiaa.
Hän sanoi, että islam on ilman muuta kanssamme -
ja että islam kannattaa demokratiaa.
Emme tienneet hänen tietävän, ettei islam hyväksy demokratiaa.
Iranin šaahi kohteli Israelia ystävänä.
Se ei ole hyväksyttävää islamissa.
Islamin mukaan juutalaisilla ei ole oikeutusta olemassaololleen.
Muslimien on tapettava heidät.
Šaahi oli tunnustanut Israelin valtion ja piti sitä ystävänä.
Ajatollahin tavoite oli tämä. Emme tienneet sitä.
Hän vakuutti meille tietämättömille opiskelijoille, -
että islam kannattaa vapautta, demokratiaa -
ja taloudellista oikeudenmukaisuutta. Väärin!
Tapahtui jotakin, mikä paljasti karun totuuden.
Se tapahtui pari kuukautta vallankumouksen jälkeen.
Tapahtui niin, -
että Khomeini lähetti rahaa pois maasta Syyriaan, -
Hizbollahille ja palestiinalaisille Israelin vastaista taistelua varten.
Hän katkaisi Iranin suhteet länteen.
Iran oli ollut taloudellisesti täysin riippuvainen lännestä.
Iran köyhtyi köyhtymistään.
Ihmiset alkoivat esittää yhä voimakkaampia vastalauseita.
Heille oli kerrottu, -
että taloutta ja demokratiaa kohennettaisiin.
Khomeini ei sietänyt arvostelua.
Hän heitti ihmisiä vankiloihin. Heitä kidutettiin ja tapettiin.
Se järkytti ja pelotti meitä.
Muutama kuukausi sitten meille oli lupailtu vapautta.
Pian maassa olikin hirmuhallinto. Se oli pelottavaa.
Jos näin käy kahdessa kuukaudessa, mitä tapahtuu kahdessa vuodessa?
Se oli hyvin pelottavaa.
Taistelit siis uuden hallinnon puolesta, -
jotta maahan tulisi vapaus ja oikeudenmukaisuus, -
mutta uusi hallinto olikin pahempi kuin se, jota olit ollut kumoamassa.
Juuri niin.
Hänen tavoitteensa oli perustaa Iraniin -
islamilainen hallinto.
Emme tienneet sitä. Ennen vallankumousta hän sanoi, -
että iranilaiset saavat päättää, millaisen hallinnon he haluavat.
Sitten tulikin islamilainen teokratia.
Meistä tulikin oppositio.
Vastustimme häntä. Tiesimme, että panimme henkemme alttiiksi.
Ajattelimme, että ellemme puhu, kuolemme kuitenkin.
On siis parempi puhua.
Olimme edelläkävijöitä. Meidät tunnettiin ja meitä kuunneltiin.
Ajatollah oli Ranskassa. Olimme välimiehiä.
Olimme pyytäneet ihmisiä luottamaan häneen.
Nyt ihmiset syyttivät meitä siitä, -
että olimme rohkaisseet luottamaan häneen.
Meillä ei ollut muuta vaihtoehtoa kuin puhua.
Mikä oli sen hinta?
Islamien oppien mukaan johtajia ei saa arvostella.
Meillä oli yhä opiskelijan ajatusmaailma.
Olimme olleet vapaita puhumaan avoimesti -
ja vastustamaan šaahia. Ajatollah hyväksyi sen.
Ajattelimme, että saamme arvostella häntäkin samoin.
Hän ei välttämättä miellyttäisi häntä, -
mutta ymmärsimme hänen lupauksensa niin, -
että hän oli varautunut myös arvosteluun.
Emme tienneet, että hänelle häneen itseensä kohdistuva kritiikki -
oli suoraa kritiikkiä islamia, Muhammedia ja allahia kohtaan.
Koraani opettaa luvussa kahdeksan, -
että arvostelijalta katkaistaan ensin sormet, sitten pää.
Hänen vastustamisensa oli allahin vastustamista.
Aivan. Hän ei kertonut, -
että hän tuomitsisi meidät Koraanin mukaan.
Vaikka olimme muslimeja, -
emme tunteneet islamilaista filosofiaa niin hyvin.
Luotimme häneen. Luulimme hänen puhuvan totta.
Vastustimme Khomeinia, kun hän oli vallassa.
Sitten vasta ymmärsimme, mikä olisi rangaistuksemme.
Saatoimme vain pyytää anteeksi. Mutta mitä pyytäisimme anteeksi?
Hän tuhoaisi meidät joka tapauksessa.
Jos vaikenemme, meidät tuhotaan kaikessa hiljaisuudessa.
Jos puhumme, ehkä saisimme vapauden maahamme.
Puhuimme ja asetimme itsemme alttiiksi vaaralle.
Oppositio ei toiminut.
Se ei toiminut.
Ajattelimme, että se voisi toimia yhdellä tavalla.
Kansa ei ollut tyytyväinen, joten voisimme saada sen taaksemme.
Kansa olikin valmis tukemaan meitä.
Voitimme vaalit, ja saimme muodostaa hallituksen.
Kollegastani tuli presidentti. Hän sai äänistä 80 prosenttia.
Se oli selvä viesti kansalta.
Kansa ei silloin vielä tiennyt, miten väkivaltainen Khomeini oli.
Hän oli pystynyt salaamaan sen hyvin.
Kun muodostimme hallituksen, -
ohitimme hänen puolueensa. Hän suuttui.
Hän sanoi, että allahin maassa saa olla vain yksi puolue.
Jos on olemassa toinen puolue, se ei voi olla allahin puolue, -
tai Hizbollah, joka tulee Koraanin luvusta 5.
Puolue, joka ei ole allahin puolue, edustaa tuhoa.
Meidät oli siis tuhottava.
Uskonnollisena johtajana hän oli armeijan ylipäällikkö.
Hän usutti vallankumous- armeijan hallinnon kimppuun.
Presidentti pakeni. Jotkut tapettiin.
Jotkut jäivät vangiksi, kuten minä. Sain kuolemantuomion.
Neljä toveriani tapettiin. Minä pystyin pakenemaan -
erään vaikutusvaltaisen johtajan avulla.
Hän ei ollut täysin ajatollahin ohjailtavissa.
Järjestyi niin, että pääsin hetkeksi pois vankilasta ja pakenin maasta.
Minne menit?
Menin Turkkiin.
Ensimmäisellä yrityksellä jäin kiinni.
Minut lähetettiin tuomioistuimeen, -
joka oli antanut minulle kuolemantuomion.
Tällaisissa muslimimaissa, -
vaikka vallassa on hirmuhallitsija, maassa on anarkia.
Johtajat eivät luota toisiinsa.
Valtion asettama vallankumouksellinen tuomari -
ei uskaltanut lähettää minua vankilaan.
Hän ajatteli, että minut vapauttanut johtaja -
oli vaikutusvaltaisempi kuin hän.
Niinpä he juonittelivat, että he tappaisivat minut.
Uskonnollisen vartioston sotilas vei minut vuoristoon.
Hän syöksi minut rotkoon ja kertoi minun kuolleen.
En kuollut. Minut löydettiin.
Ystäväni ja perheeni hälytettiin paikalle.
Toipumiseni kesti vuoden. Sitten pakenin toista kautta Turkkiin.
Elämässäsi on paljon mielenkiintoisia vaiheita, -
mutta meillä on niukalti aikaa. Olet nyt kristitty.
Mitä käänsi tämän kaiken ympäri?
Olithan pitkään taistellut islamin puolesta, -
ja olit katkeran tietoinen sen todellisuudesta.
Mitä tapahtui, jotta tulit tuntemaan Jeesuksen?
Olin järkyttynyt muslimiveljieni toiminnasta.
Miksi islamin luonnossa on tällaista vihamielisyyttä?
Ellei vihollista löydy ulkopuolelta, aletaan tappaa omaa kansaa.
Olin vallankumouksellinen ja palvelin islamia.
Miksi johtajani halusi tappaa minut?
Iranilaisten mukaan saimme kahdessa vuodessa aikaan enemmän -
kuin mullahit kolmessakymmenessä vuodessa.
Aloin pohtia, tulevatko nämä ongelmat islamista.
Olin hyvin hämmentynyt.
Turkki ei ollut minulle yhtään parempi paikka.
Olin harhaileva. Sydämessäni etsin ratkaisua tälle kaikelle.
Sitten menin Turkissa tohtorikoulutukseen.
Tein väitöskirjaa uskonnon ja kulttuurin suhteesta.
Minun piti tutkia kaikkia uskontoja ja kulttuureja.
Minun piti tutkia syvällisemmin islamia, kommunismia, -
kristinuskoa, buddhalaisuutta, hindulaisuutta, Kreikan filosofiaa.
Kristilliset arvot löivät minut ällikällä.
Minulle oli 30 vuoden ajan sanottu, -
ettei kristinuskossa ole mitään hyvää.
Sitten kristinuskon sosiaaliset, kulttuuriset ja poliittiset arvot -
löivät minut ällikällä.
Kristinuskon ihmiskuva on ihmeellinen. Ihminen on vapaa.
Vapaus perustuu siihen, että he uskovat Jumalan olevan Isä.
Isän ja lapsen suhteessa on aina vapaus.
He voivat tulla yhteen vapaasti, halata ja keskustella läheisesti.
Siksi he ovat niin vapaita.
Miksei islamissa ole vapautta? Koska allahia kutsutaan isännäksi.
Ihmisiä kutsutaan orjiksi. Isäntä ja orja eivät voi lähestyä toisiaan.
Siksi islamissa ei ole vapautta.
Kristinusko löi minut ällikällä. Näin myös unen, -
jossa Jeesus ilmestyi minulle. Olin epätoivoisessa tilanteessa.
Unessa olin isäni talossa. Jeesus sanoi: "Tule ulos, autan sinua."
Juoksin pois. Isäni talo sortui.
Seuraavana sunnuntaina kirkossa pappi sanoi: -
"Isäsi talo on rakennettu hiekalle. Se voi sortua helposti."
"Jeesus rakensi kalliolle. Se pysyy pystyssä."
Se löi minut ällikällä.
Olin lukenut kristinuskosta tutkimustani varten.
Joku antoi minulle Uuden testamentin. Aloin lukea sitä.
Sekin löi minut ällikällä.
Se on valtava kirja Jumalan filosofiasta.
En tiennyt, että Raamatussa Jumalan filosofia on niin erilainen.
Raamatussa Jumala on Persoona.
Hänen kanssaan voi olla henkilökohtainen suhde.
Muissa uskonnoissa jumala on persoonaton.
Se maistui minun suussani herkulliselta.
Voimme solmia Luojan kanssa henkilökohtaisen suhteen!
Se kosketti sydäntäni ihmeellisesti.
Luin evankeliumin ensi kertaa. Työnsin allahin syrjään saman tien.
Allah ei voi olla jumala. Hän on pakanajumala.
Hänen ominaisuutensa eivät riitä tosi jumaluuteen.
Koraanin mukaan hän on paras eksyttäjä, suura 8, jae 30.
Miten Jumala voisi olla paras harhauttaja -
ja samanaikaisesti kutsua itseään oikeamieliseksi ja pyhäksi?
Islamin etiikka alkoi tuntua minusta rumalta
Sitten luin evankeliumin toiseen kertaan.
Jeesuksen rakkaus kosketti sydäntäni.
Jos haluat muuttaa vihamiehiäsi, rakasta heitä.
Se sai kaikupintaa omasta elämästäni.
Jos minua olisi kohdeltu islamin oppien mukaan, en olisi muuttunut.
En olisi pystynyt rakastamaan ihmisiä.
Palaamme islamin ja kristinuskon eroihin seuraavassa jaksossa.
Meillä on pari minuuttia jäljellä.
Sinulla on palvelutyö Yhdysvalloissa. Kerro siitä.
Järjestöni nimi on Pako pimeydestä.
Työtä tehdään Australiassa ja Yhdysvalloissa.
Kuljen maailmalla kertomassa islamin maailmankatsomuksesta ja arvoista.
Kerron todistusta omasta elämästäni.
Minulla on oma TV-ohjelma, joka näkyy muslimimaailmassa.
Opetan muslimeille, mitä eroa on kristinuskolla ja islamilla -
sekä Raamatulla ja Koraanilla.
Jumala on antanut meidän voittaa sieluja.
Nuoria muslimeja tulee Herran luo.
He näkevät uskontojen erot ja tulevat Herran puolelle.
Ohjelmiasi näkyy myös kotimaassasi Iranissa.
He tuntevat minut. Olin julma. Miten voin muuttua? Miten voin hymyillä?
Miten voin olla onnellinen?
He näkevät meissä ja sanoissamme Kristuksen totuuden.
Iran on iso vankila.
Islamin hallitsemat maat ovat vankiloita joka suhteessa.
He näkevät vapauden meissä.
Kiitos haastattelusta. Siunausta työllesi ja elämällesi!
Kiitos myös teille, katsojat!
Tämä on tärkeä todistus, jota tarvitsemme täällä Suomessakin.
Rukoillaan veljien ja sisarten puolesta kaikkialla maailmassa.
Monet ovat vaikeissa tilanteissa uskonsa takia.
Siunausta ja nähdään taas ensi viikolla!
Suomennos: Marianne Tenetz